ஆகஸ்ட் 2ஆம் தேதியன்று மக்களவையில் மத்திய தொலைத் தொடர்புத் துறை அமைச்சரான மனோஜ் சின்ஹா எழுத்துப்பூர்வமாக அளித்த பதிலில், ஜூலை 27, 2018 நிலவரப்படி இந்தியாவில் 43,088 கிராமங்களில் மொபைல் சேவைகள் இல்லையென்று தெரிவித்துள்ளார். 2011ஆம் ஆண்டு மக்கள் தொகைக் கணக்கெடுப்பின்படி, இந்தியாவில் 5,97,618 கிராமங்கள் இருந்துள்ளன. இவற்றில் 43,088 கிராமங்களில் மொபைல் சேவைகள் இல்லை என்கிறார் மனோஜ் சின்ஹா. அவரது பதிலில், “வயர்லெஸ் தொழில்நுட்பத்தில் மற்றவையுடன் 2ஜி, 3ஜி மற்றும் 4ஜி ஆகியவையும் அடங்கும். மக்கள் தொகையில் 97 விழுக்காட்டினருக்கு 2ஜி நெட்வொர்க் சேவை கிடைக்கிறது. அத்துடன், 3ஜி மற்றும் 4ஜி நெட்வொர்க்குகள் மக்கள் தொகையில் குறைந்தது 88 விழுக்காட்டினருக்காவது சேவை வழங்குகிறது” என்று கூறப்பட்டுள்ளது.